Rozhodnutie Komisie
z 21. marca 2003,
ktorým sa mení a dopĺňa rozhodnutie 97/569/ES, pokiaľ ide o doplnenie zariadení v Maďarsku, Slovinsku a Slovenskej republike do predbežných zoznamov zariadení tretích krajín, z ktorých členské štáty povoľujú dovoz mäsových výrobkov
[oznámené pod číslom dokumentu C(2003) 832]
(Text s významom pre EHP)
(2003/204/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Rady 95/408/ES z 22. júna 1995 o podmienkach ustanovovania predbežných zoznamov zariadení tretích krajín, z ktorých sú členské štáty oprávnené dovážať niektoré výrobky živočíšneho pôvodu, produkty rybolovu alebo živé dvojchlopňové lastúrniky, na prechodné obdobie [1], naposledy zmenené a doplnené rozhodnutím 2001/4/ES [2], najmä na jeho článok 2 ods. 1 a 4,
keďže:
(1) Rozhodnutím Komisie 97/569/ES [3], naposledy zmeneným a doplneným rozhodnutím 2002/671/ES [4], sa ustanovili predbežné zoznamy zariadení v tretích krajinách, z ktorých členské štáty povoľujú dovoz mäsových výrobkov.
(2) Maďarsko, Slovinsko a Slovenská republika zaslali zoznamy zariadení vyrábajúcich výrobky zo zveriny z voľne žijúcej zveri, pre ktoré príslušné úrady potvrdzujú, že sú v súlade s pravidlami spoločenstva.
(3) Tieto zariadenia by sa mali doplniť do zoznamov ustanovených rozhodnutím 97/569/ES.
(4) Vzhľadom na to, že zatiaľ neboli vykonané inšpekcie na mieste, nevzťahuje sa na dovoz z takýchto zariadení zníženie frekvencie fyzických kontrol v súlade s článkom 2 ods. 4 rozhodnutia 95/408/ES.
(5) Rozhodnutie 97/569/ES sa preto malo príslušne zmeniť a doplniť.
(6) Keďže opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Príloha I k rozhodnutiu 97/569/ES sa mení a dopĺňa v súlade s prílohou k tomuto rozhodnutiu.
Článok 2
Toto rozhodnutie sa bude uplatňovať od 1. apríla 2003.
Článok 3
Toto rozhodnutie je adresované členským štátom.
V Bruseli 21. marca 2003